《鸿门歌》
元代·夏溥

大风扬兮赤云屯，楚人望气皆龙文。当时吾甚笑亚父，幸至彭城疽背死。

谁云沐猴竟遭烹，汝乃盛怒咍孺子。嗟哉拔山之力不可得，扶义而西取天下者以三尺！

君看项王重瞳舜重瞳，天命乃在隆准公。

作者简介：溥字大之，一字大充，号虎怕道人，淳安人。领至治三年乡荐，为安定书院山长，转龙兴路学教授。